ОПРЕДЕЛЕНИЕ НА СЪДА (първи състав)
24 ноември 2017 година(*)
„Поправка на съдебно решение“
По дело C‑132/16 REC
с предмет преюдициално запитване, отправено на основание член 267 ДФЕС от Върховен административен съд (България) с акт от 8 декември 2015 г., постъпил в Съда на 1 март 2016 г., в рамките на производство по дело
Директор на дирекция „Обжалване и данъчно-осигурителна практика“ — София
срещу
„Ибердрола Инмобилиария Риъл Естейт Инвестмънтс“ ЕООД,
СЪДЪТ (първи състав),
състоящ се от: R. Silva de Lapuerta, председател на състава, C. G. Fernlund (докладчик), Aл. Арабаджиев, S. Rodin и E. Regan, съдии,
генерален адвокат: J. Kokott,
секретар: A. Calot Escobar,
след изслушване на генералния адвокат
постанови настоящото
Определение
1        На 14 септември 2017 г. Съдът (първи състав) постановява решение Ибердрола Инмобилиария Риъл Естейт Инвестмънтс(C‑132/16, EU:C:2017:683).
2        В редакцията си на езика на производството това решение съдържа техническа грешка, която следва да бъде поправена съгласно член 103, параграф 1 от Процедурния правилник на Съда.
По изложените съображения Съдът (първи състав) определи:
1)      Точка 27 от решението от 14 септември 2017 г., Ибердрола Инмобилиария Риъл Естейт Инвестмънтс (C‑132/16, EU:C:2017:683), в редакцията му на езика на производството, трябва да бъде поправена, както следва:
„От член 168 от Директива 2006/112 следва, че доколкото данъчнозадълженото лице, което в това си качество придобива стока или услуга, използва тази стока или услуга за нуждите на облагаемите си дейности, то има право да приспадне дължимия или платен за тази стока или услуга ДДС (вж. в този смисъл решение от 22 октомври 2015 г., Sveda, C‑126/14, EU:C:2015:712, т. 18).“.
2)      Оригиналът на настоящото определение се прилага към оригинала на поправеното съдебно решение. В полето на оригинала на поправеното съдебно решение се прави отбелязване за това определение.
Съставено в Люксембург на 24 ноември 2017 година.
Секретар
Председател на първи състав
A. Calot Escobar
R. Silva de Lapuerta
*      Език на производството: български.